Ngə́ ō yén á ńnam ziŋ bə́ tíbili m̀búbúá, bə́ kɔɔdɔ sósōō ai tə́tə̄lə́, tə wakám mam mə́tē, amú bâyi wa kǎd naa ǹkóŋ ḿbɔ̄g ó bə̄də́ éví ḿbɔ̄g á yób, hə nálā, hə nálā. 8Ńdɔ̄ fə, ású mod ósə, sí é nə ai m̀fí, tɔ ǹkúkúmá a tǐ ai sí[8]. Akúmá ai məfamalǎ yā étē 9Ǹdiŋ mɔní ā dzīdzye mɔní, ǹdiŋ nyangá ā bibi ǹsə́ngé. Nálā ó nə̄ fə hə dzə́dzāā. 10É vóm byə́m bí nə ábuí, éyə̄ fə mińdondɔ́g mí nə́ ábuí étē[9]. M̀fí dzé mod dzǎl á bələ́ étē, hə ḿbə̄bán ā bəbə ai mís [ 10]. 11Oyɔ́ ḿbɔ esíé ó nə m̀bəŋ, tɔ ǎ dí ábɔ̄d, tɔ ǎ dí ábuí, m̀bələ akúmá a bómbo evié. 12Mə ngábig m̀bə̂ dzam m̀fə́ á ńló dzóbo á sí: mod yǎ ā kóan akúmá ású ámalá díé.